བརྒྱད་པ།རྒྱ་ནག་ཧ་ཤང་ཚོས་དམར་ཟས་མི་ཟ་བ་བདེན་པ་ཡིན་རུང་།དེ་ནི་ཁོ་ཚོར་གནའ་ནས་ཤ་ཟ་རྒྱུ་མེད་ཅིང་འབྲས་དང་ཚོད་མ་སྣ་ཚོགས་ཡོད་པས་རེད།དཔེར་ན་སུང་རྒྱལ་རབས་སྐབས་སུ་རྒྱ་དམངས་ཕལ་བས་གླང་ཤ་ཟས་ན་ཁྲིམས་ཆད་ཕོགདེ་ནི་ཆོས་དགེ་བ་བསྒྲུབ་པའི་ཆེད་དུ་མ་རེད།གླང་ཤ་ཟས་ན་ཞིང་རྨོ་དུས་བ་གླང་མི་འདང་བར་སྐྲག་པ་རེད།ད་ལྟ་རྒྱ་ནག་གིས་ཉིན་རེར་ཕག་ཤ་ཧྲིལ་བོ་ཁྲི་དགུ་རེ་ཟ་བཞིན་ཡོད།མཚོ་ནང་གི་སྲོག་ཆགས་དུང་ཕྱུར་དུ་མ་ཟ་བཞིན་ཡོད།ཁྱེད་རྣམ་པས་ལོ་མང་པོར་རྒྱ་ཡུལ་ནས་ཆོས་སྤེལ་རྗེས་ད་ལྟ་རྒྱ་མི་ག་ཚོད་ཀྱིས་ཕག་ཤ་དང་མཚོ་ཟས་སོགས་བཅད་ཡོད་དམ།